CELEX: 62018TN0240
Language: da
Date: 2018-04-16 00:00:00
Title: Sag T-240/18: Sag anlagt den 16. april 2018 — Polskie Linie Lotnicze »LOT« mod Kommissionen

201805250681897362018/C 200/592402018TC20020180611DA01DAINFO_JUDICIAL20180416464722Sag T-240/18: Sag anlagt den 16. april 2018 — Polskie Linie Lotnicze »LOT« mod Kommissionen
 ---documentbreak--- C2002018DA4620120180416DA0059462472Sag anlagt den 16. april 2018 — Polskie Linie Lotnicze »LOT« mod Kommissionen
   (Sag T-240/18)2018/C 200/59Processprog: polsk
      Parter
   
   
      Sagsøger: Polskie Linie Lotnicze »LOT« S.A. (Warschau, Polen) (ved advokat M. Jeżewski)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Europa-Kommissionens afgørelse af 12. december 2017 i sag M.8672 (EASYJET/CERTAIN AIR BERLIN ASSETS) — C(2017) 8766 final — annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
            —
         
         
            Kommissionen tilpligtes inden for rammerne af svarskriftet at besvare visse spørgsmål om afviklingen af undersøgelsen vedrørende virkningerne af den omhandlede fusion på konkurrencen og at fremlægge visse af de beviser, som afgørelsen er støttet på.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
            1.
         
         
            Kommissionen har tilsidesat bestemmelserne i EU-traktaterne og gennemførelsesbestemmelserne hertil, særligt bestemmelserne i forordning (EF) nr. 139/2004 (
                  1
               ) ved ikke at foretage en fuldstændig undersøgelse af fusionens negative virkninger på konkurrencen.
         
      
            2.
         
         
            Kommissionen har foretaget en fejlagtig bedømmelse af fusionens virkninger på muligheden for at levere ydelser vedrørende passagerbefordring med fly og for bestemte lufthavne og har dermed begået en alvorlig og åbenbar fejl ved bedømmelsen af fusionen. En behørigt foretaget analytisk vurdering af fusionen skulle have ført til en konklusion om, at fusionens gennemførelse ville føre til en række negative virkninger på konkurrencen — bl.a. en mere negativ virkning på konkurrencen, end hvad der ville følge af et alternativt scenario uden en fusion.
         
      
            3.
         
         
            Kommissionen har tilsidesat »retningslinjer for vurdering af horisontale fusioner« ved ikke at have foretaget en undersøgelse af, om de effektivitetsgevinster, der følger af fusionen, ville neutralisere fusionens negative virkninger.
         
      
            4.
         
         
            Kommissionen har tilsidesat bestemmelserne i traktaterne og gennemførelsesbestemmelserne hertil ved ikke at pålægge easyJet forpligtelser, der ville have gjort det muligt at undgå den betydelige hindring for konkurrencen, der følger af fusionen.
         
      
            5.
         
         
            Kommissionen har tilsidesat bestemmelserne i traktaterne og gennemførelsesbestemmelserne hertil ved ikke at foretage en vurdering af fusionens virkninger på det indre marked i forbindelse med den statsstøtte, der tidligere var blevet tildelt Air Berlin den 15. august 2017 i form af et lån på 150 mio. EUR ydet af Forbundsrepublikken Tyskland. Denne støtte blev godkendt ved Kommissionens afgørelse C(2017) 6080 final af 4. september 2007 om Forbundsrepublikken Tysklands statsstøtte til Air Berlin.
         
      
            6.
         
         
            Kommissionen har tilsidesat artikel 296 TEUF ved ikke at angive en tilstrækkelig begrundelse for sin afgørelse, som bl.a. følger af de forhold, at der ikke foreligger en fuldstændig analyse af de faktiske omstændigheder, at der ikke er blevet taget hensyn til et vist antal elementer, som er absolut nødvendige for en grundig undersøgelse af alle fusionens virkninger på konkurrencen, at der ikke er blevet foretaget en vurdering af fusionens virkninger på det indre marked i forbindelse med den tidligere tildelte statsstøtte til Air Berlin, og der ikke er angivet en begrundelse for denne undladelse.
         
      (
         1
      ) – Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«) (EUT 2004, L 24, s. 1).